ബോളിവുഡിൻറെ താരസുന്ദരിയാണ് അനുഷ്ക . ആരാധകരുടെ പ്രിയ താരം ഇന്ത്യൻ ക്രിക്കറ്റ് നായകൻ വിരാട് കോലിയുടെ ജീവിത പങ്കാളിയായതോടെ ആരാധകരുടെ സന്തോഷം ഇരട്ടിയായിരുന്നു . അനുഷ്കയുടെ വിശേഷങ്ങൾ വലിയ തോതിൽ ആഘോഷിക്കപ്പെടാറുണ്ട് . വിശേഷങ്ങൾ മാത്രമല്ല അബദ്ധങ്ങൾ ചൂണ്ടികാണിക്കുന്നതിലും മുന്നിലാണ് സോഷ്യൽ മീഡിയ . കഴിഞ്ഞ ദിവസം അനുഷ്ക പങ്കുവച്ച ഫോട്ടോയ്ക്ക് പറ്റിയ അബദ്ധം ഏറ്റെടുത്തിരിക്കുകയാണ് സോഷ്യൽ മീഡിയ . ഗൂഗിൾ പിക്സൽ ഫോണിലെടുത്തതെന്ന പേരിൽ താരസുന്ദരി പങ്കുവച്ച ചിത്രമാണ് അബദ്ധം ഇരന്നുവാങ്ങിയത് . ഗൂഗിൾ ഫോണിലെടുത്തതെന്ന എന്ന പേരിൽ അനുഷ്ക ചിത്രം പങ്കുവച്ചപ്പോൾ ഐഫോൺ ആപ്പിൽ നിന്നാണെന്ന ഡിജിറ്റൽ സിഗ്നേച്ചറാണ് ട്വിറ്റർ നൽകിയത് . ഗൂഗിൾ പിക്സൽ ഫോണിലെടുത്ത ചിത്രമാണെങ്കി ൽഡിജിറ്റൽ സിഗ്നേച്ചറിൽ എങ്ങനെ ഐഫോണെന്ന് കാണിക്കുമെന്ന ചോദ്യവുമായി നിരവധി പേർ രംഗത്തെത്തിയിട്ടുണ്ട് . ട്രോളുകളുടെ പ്രവാഹമായതോടെ ചിത്രം ഡിലീറ്റ് ചെയ്ത് വീണ്ടും പോസ്റ്റ് ചെയ്യുകയായിരുന്നു അനുഷ്ക . പിക്സൽ ഫോണിലെടുത്ത ചിത്രം ഐഫോണിലേക്ക് അയച്ച ശേഷം അതിൽ നിന്ന് പോസ്റ്റ് ചെയ്തതാകാമെന്ന് ചിലർ പറയുന്നുണ്ടെങ്കിലും ഡിലീറ്റ് ചെയ്ത് വീണ്ടും പോസ്റ്റ് ചെയ്തത് എന്താനാണെന്ന ചോദ്യത്തിന് ഉത്തരമില്ല .